jkorsvik/nowiki_second_scrape_merged huggingface dataset:
Judge Dredd (film)

Judge Dredd er en amerikansk science fiction actionfilm fra 1995. Filmen er regissert av Danny Cannon. Sylvester Stallone spiller hovedrollen. Andre roller i filmen spilles av Diane Lane, Rob Schneider, Armand Assante og Max von Sydow. Filmen er basert på tegneserien med samme navn.


== Handling ==
På 2080-tallet har mye av jordkloden blitt ubeboelig ødemark. Noen få mennesker klarer å overleve i den ufruktbare jorden, men majoriteten av menneskeheten bor i enorme mega-byer med en befolkning på flere titalls millioner. For å bekjempe kriminalitet har det tradisjonelle rettssystemet blitt erstattet av en gruppe som kombinerer politi, dommer, jury og bøddel. I Mega-City One, hjelper Joseph Dredd, en av de mest dedikerte "Street Judges" en annen dommer Barbara Hershey i en konflikt mellom forskjellige beboere. Herman "Fergee" Ferguson, en hacker som nylig ble løslatt fra fengsel, havner i denne konflikten. 
Dredd arresterer Herman for ødeleggelse av eiendom, og dømmer ham til fem års fengsel. Rico, en tidligere dommer, rømmer deretter fra fengsel ved hjelp av dommer Griffin. Han vender tilbake til Mega-City One og gjenvinner uniformen og pistolen sin. Han finner og reaktiverer også en avviklet kamp-robot. Vartis Hammond, en journalist som er kritisk til Dredd, blir myrdet. Dredd blir derfor hovedmistenkt. Dredd blir ført til en rettssak foran Griffin og Fargo, hans mentor. Dredd blir funnet skyldig, og dømt til livstid i fengsel. Dredd blir ført til en straffekoloni med luftskip, hvor han sitter ved siden av Herman. Luftskipet blir skutt ned av Angel Gang, en familie av kannibalistiske åtseldyr og banditter. En gruppe dommere etterforsker det ødelagte skipet, med den hensikt å drepe overlevende - ikke redde dem. 
Fargo kommer i tide for å redde Dredd, men blir dødelig skadd. En døende Fargo avslører at Dredd og Rico er resultatet av Janus-prosjektet, et eksperiment ment for å skape en perfekt dommer. Men prosjektet fungerte ikke etter hensikten. I Mega-City One terroriserer Rico byen, og myrder dommere på forskjellige måter. Griffin bruker situasjonen til å overbevise dommerne om å bruke Janus igjen. Han planlegger deretter å opprette en hel hær av dommere.


== Skuespillere ==
Sylvester Stallone som dommer Joseph Dredd
Diane Lane som dommer Barbara Hershey
Armand Assante som Rico Dredd
Rob Schneider som Herman "Fergie" Fergusson
Jürgen Prochnow som dommer Griffin
Max von Sydow som Fargo
Joanna Miles som dommer McGruder
Joan Chen som Dr. Ilsa Hayden.
Mitchell Ryan som Vartis Hammond


== Eksterne lenker ==
(en) Judge Dredd på Internet Movie Database 
(no) Judge Dredd hos Filmfront 
(sv) Judge Dredd i Svensk Filmdatabas 
(da) Judge Dredd i Danmark Nationale Filminstitut 
(fr) Judge Dredd på Allociné 
(nl) Judge Dredd på MovieMeter 
(en) Judge Dredd på AllMovie 
(en) Judge Dredd på Turner Classic Movies 
(en) Judge Dredd på Rotten Tomatoes 
(en) Judge Dredd på Box Office Mojo
Massimiliano Neri

Massimiliano Neri (ca. 1623 – seinest 1673) var en italiensk organist og barokk-komponist.


== Liv ==
Massimiliano Neri stammet fra en musikerfamilie med røtter i Verona. Det framgår av testamentet at han var uekte sønn av Giacomo Negri (1592–etter 1646), som var hoffkapellmester i Bonn. Massimiliano Neri fikk sin utdanning bekostet av den rike venetianske adelsmannen Giacomo Soranzo. Fra 1644 til 1664 var Neri stedfortredende vikar  ved San Marco og kapellmester ved Ospedaletto i Venezia, fra 1664 organist og kapellmester ved kurfyrsten av Kölns residens i Bonn.
Det er kjent tre verksamlinger av Neri, deriblant flertemte sonater, canzoner .... op. 2 dedisert keiser Ferdinand III av Det tysk-romerske rike. Begge instrumentalsamlingene er av fremragende kvalitet og inneholder interessante eksempler på formen triosonate. Sonatene op.2 nr 10 og 14 er de første bevarte eksempler på concerto grosso-formen. Enkeltstemmer av Neris verk oppbevares i Berlin og Wrocław.


== Verk ==
Op.1 Sonate e Canzone a quatro da sonarsi con diversi stromenti in Chiesa, et in Camera opra prima (Venezia 1644)
Op.2 Sonate da suonersi con varii strumenti (Venezia 1651)
Op.3 Motetti a due e tre voci. Libro primo opera terza (Venezia 1664)


== Litteratur ==
Willi Apel, Die italienische Violinmusik im 17. Jahrhundert, 1983 ISBN 3-515-03786-1
Francesco Caffi, Storia della musica sacra nella già Cappella Ducale di San Marco in Venezia dal 1318 al 1797, Georg Olms Verlag, 1982
Paolo Alberto Rismondo, «Massimiliano *Neri* (ca. 1918-dopo il 1670) e la famiglia *Negri* tra Italia e Germania», Rivista Internazionale di Musica Sacra 26 (2005/II), pagg. 57-109


== Eksterne lenker ==
Massimiliano Neri i Bayerischen Musiker-Lexikon Online (BMLO)
Paolo Alberto Rismondo, voci «Negri, Giovanni Giacomo (rundt 1592–etter 1646), Kapellmeister», «Neri, Giuseppe (1596–1676), Kapellmeister», «Neri, Massimiliano (rundt 1618–før 1676), Komponist», «Neri, Giuseppe (1596–1676), Kapellmeister» i Bayerisches Musiker-Lexikon Onlin
(en) Fritt tilgjengelige noter av Massimiliano Neri i International Music Score Library Project
Li kirke (Gausdal)

Li kirke skal ifølge en tradisjon ha stått ved Li gård i Østre Gausdal. Gården har muligens tidligere gått under navnet Kirkeli, og kan tenkes å ha vært identisk med den som er omtalt som «Kirkiulidh j Gausdale j Gudbrandzsdale» i Biskop Eysteins jordebok, i en oversikt over gårdsparter som tilhører Lavranskirken i Tønsberg.
Eldste skriftlige belegg for tradisjonen skal være fra Gerhard Schøning. En skildring fra 1913 omtaler benrester som skal være funnet ved gården en årrekke tidligere, og også i 1930-årene skal det være funnet ben. Selve kirkestedet er ikke påvist, ifølge Dagfinn Skre, som har skrevet om områdets kirkearkeologi. Intet tyder imidlertid på at gårdstunet har vært flyttet, så en eventuell kirke har trolig ligget i umiddelbar tilknytning til det. Det kan tenkes at kirken på Li i sin tid ble avløst av den kirken som nå kalles Østre Gausdal kirke.
Litteraturen sier ingenting om hva slags type kirke det eventuelt var, og det er altså ingen direkte funnrester etter kirken.


== Referanser ==


== Litteratur ==
Skre, Dagfinn (1988). Gård og kirke, bygd og sogn. Organiseringsmodeller og organiseringsenheter i middelalderens kirkebygging i Sør-Gudbrandsdalen. Øvre Ervik: Alvheim & Eide. s. 57-58. ISBN 82-90359-44-6.  [Riksantikvarens rapporter 16]
Sand, Arne (1988). Østre Gausdal kirke. Østre Gausdal menighetsråd og Gausdal historielag. s. 10-11. ISBN 82-90439-32-6. 


== Eksterne lenker ==
«Li kirke (Gausdal)». Kulturminnesøk. Riksantikvaren – Direktoratet for kulturminneforvaltning.
Sørfjorden (bygd i Trøndelag)

Sørfjorden er ei bygd i Indre Fosen kommune i Trøndelag Den ligger ved Sørfjorden, en gren av Stjørnfjorden. 


== Geografi ==
For å komme til Sørfjorden må man kjøre gjennom fylkesvei 715 fra Rødsjøen eller kjøre igjennom Fevåg Fylkesvei 718 Stedet har hovedferdselsåren til tettstedet Råkvåg som ligger 5 km unna. 


== Næringsliv ==
Tettstedet bærer preg som jord og skogbruksbygd med melk og kjøttproduksjon. Det finnes også to butikker her, Bernhard Berg & Co(Joker) og Samvirkelaget. Her ligger også Mælan skole med egen liten fotballbane. Byggtorget ved stedet har sin hovedbase her, likeså entreprenørselskapet Hulvandskog og Moholt Transport. Det tidligere anlegget til Bøndernes Salgslag Gilde som ligger på Haugamyran er nå blitt en næringspark. Jansens bensinstasjon er nærmeste servicestasjon for tettstedene rundt distriktet. Mattilsynet Fosen har sitt distriktkontorsted ved det gamle vaskeriet lå i sin tid ved stedet.


== Foreninger ==
Stjørna idrettslag holder til her ved Haugamyran, likeså Stjørna bygdeungdomslag og Mælan skolekorps som ble startet i 1979. Stjørna Heimbygdslag har sitt hovedkvarter ved Mælan skole. Stedet har også eget samfunnshus Fritun. Stjørna Jeger og Fiskeforening har sin standplass på Haugamyra der de også har et moderne skytteranlegg der det arrangeres NM i feltskyting hvert år. Badstuforbundet i Norge har sitt hovedkvarter her.


== Historie ==
Stedet tilhører det gamle kommunesenteret Stjørna. Frem til 1996 het bygda Husbysjøen med postadresse 7113. I dag er stedet registrert som Sørfjorden sammen med Rødsjøen, Nordseter og Øyan. Mælan skole ble bygd opp i 1874 men senere revet og bygd opp ny i 1954, 1983 og 2018. Stjørna sparebank hadde sitt hovedsete her til begynnelsen av 1990-tallet før den ble fusjonert sammen med Rissa sparebank. Sørfjord meieri var i virksomhet fra 1898 til 1965.
Serberhytta som er et bevart krigsminnesmerke fra andre verdenskrig ligger 5 km unna. Bygdas største og siste drevne fjellgård Holvassgården, nå nedlagt gård og stedet ryddet lå på Holvatnet. Partisanmarsjen arrangeres hvert år og løypetrasen starter ved Rødsjøen ved Fjøsnesset annet hvert år som en minnesmarkering for flyktningtrafikken over til Sverige fra Ørland under den Andre verdenskrig. Innspillingen av filmen Onkel Oskar som hadde premiere i 1997 ble spilt inn her etter historiene av Torvald Sund. I 1993 - 1994 ble filmen "Men i helga har vi fri" av Skogsgruppa spilt inn på Holvatnet som gikk rett til topps i Kortfilmfestivalen i Grimstad samme år.


== Friluftsliv ==
Sørfjorden har et stort geografisk område med storflott natur både på sjøen og i fjellet. Stedet blir mye brukt til friluftsliv. Innen kort rekkevidde finner vi utfartsstedene Aunfjellet, Vardheia, Rødsjøen, Holvatnet og Lysvatnet (gård) i Åfjord. De siste årene har det kommet et nybygd småbåthavn med molo. Holvassgamma som tilhører NTNUI-koiene ligger ca 1 mil unna senteret.


== Kjente personer fra Sørfjorden ==
Anders Rødsjø (1906–1995), historiker
Anders Aune (1923–2011), politiker
Gudleik Husby (1967–), maraton- og ultraløper


== Eksterne lenker ==
Hulvandskog
Stjørna Idrettslag
Røyne kirke (Lillehammer)

Røyne kirke (eller Røine kirke) på Vingrom antas å ha stått litt nord for nåværende Røine gård, idet tunet var plassert der inntil på 1700-tallet. Området ble planert rundt 1970, og det finnes ikke synlige rester etter kirken i dag. Kirken er omtalt i et skinnbrev fra 1407, og det fremgår av skinnbrev fra 1344 og 1411 at Rise var prestegård.Dagfinn Skre, som har skrevet om områdets kirkearkeologi, mener at den beskjedne størrelsen på gårdene i området tyder på at kirken har vært oppført som fellesprosjekt snarere enn som høgendekirke på den største gården. Det sies intet om kirkens beskaffenhet.
Det er reist et minnealter nær det gamle kirkestedet, der det iblant holdes friluftsgudstjenester.


== Referanser ==


== Litteratur ==
Skre, Dagfinn (1988). Gård og kirke, bygd og sogn. Organiseringsmodeller og organiseringsenheter i middelalderens kirkebygging i Sør-Gudbrandsdalen. Øvre Ervik: Alvheim & Eide. s. 72-73. ISBN 82-90359-44-6.  [Riksantikvarens rapporter 16]


== Eksterne lenker ==
«Røyne middelalderske kirkested». Kulturminnesøk. Riksantikvaren – Direktoratet for kulturminneforvaltning.
Granatastrild

Granatastrild er en fugl i gruppen Granatina i familien astrilder. Den forekommer i Angola, Botswana, Mosambik, Namibia, Sør-Afrika, Zambia og Zimbabwe. 


== Referanser ==


== Eksterne lenker ==
(en) granatastrild i Global Biodiversity Information Facility 
(en) granatastrild hos ITIS 
(en) Kategori:Uraeginthus granatinus – bilder, video eller lyd på Wikimedia Commons 
(en) Uraeginthus granatinus – galleri av bilder, video eller lyd på Wikimedia Commons 
Uraeginthus granatina – detaljert informasjon på Wikispecies 
Uraeginthus granatinus (ID E247988F861A8484). Avibase. Hentet ut 18. august 2013.
Uraeginthus granatina (TSN 563642). Integrated Taxonomic Information System. Hentet ut 18. august 2013.
Birdlife Species Factsheet: Uraeginthus granatinus. Hentet ut 18. august 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The Clements checklist of birds of the world: Version 6.8.. Hentet ut 18. august 2013.
Flystasjon Karup

Flystasjon Karup (dansk: Flyvestation Karup) er en dansk flystasjon beliggende i Kølvrå utenfor Karup i Midtjylland.


== Historie ==
Flystasjonen ble etablert som flybase av den tyske Wehrmacht i perioden 1940–45 under navnet Fliegerhorst Grove og var i begynnelsen av annen verdenskrig utgangspunkt for Luftwaffes offensive operasjoner mot blant annet England, men ble senere i krigen base for luftforsvarsfly.
Området ved Karup ble valgt på grunn av at det var flatt og øde, liksom Alhedebanens nærhet hadde en betydning. Tyskerne anla et sidespor til banen, og Grove Sidespor ble omtalt som det lengste sidesporsanlegg i Danmark. Dette ble brukt til transporter av ammunisjon, brennstoff, og byggematerialer som ble brukt til etableringen av flystasjonen.Etter krigen og inntil 1949 ble flyplassen av Indenrigsministeriet anvendt som leir for ca. 22 000 tyske flyktninger. De 1 500 gravene ved Gedhus og Flygtningekirkegården i Grove med 1 300 graver vitner om den perioden.
På Flystasjon Karup er en lang rekke av Flyvevåbnets skvadroner opprettet siden 1950 og senere flyttet til andre danske flystasjoner. De mest kjente skvadronene på flystasjonen i nyere tid er nok Skvadron 725 (angrepsfly) og Skvadron 729 (rekognoseringsfly), som fra 1970 til 1993 fløy F-35 Draken som de siste jagerfly på Karup, da skvadronene ble nedlagt i 1993. Utover Draken-flyene har en lang rekke andre jagerfly vært på Flystasjon Karup siden 1950-årene.


== I dag ==
Flystasjon Karup er Nord-Europas største flystasjon. Dens samlede areal er 2 900 hektar, som fordeler seg på flyplassareal, øvelsesområde, skog og plantasje, landbruksjord og områder med mose, myr, hede og kratt. Der er 9 km startbaner, 31 km rullebane for fly, 48 km asfalt- og betongveier og 40 km skog og hede. Det daglige flyoperasjonsområde, som utgjør ca. ⅓ av arealet, er innhegnet (15 km hegn).Flystasjon Karup er i dag navnet for det fysiske flystasjonsområde hvor Helicopter Wing Karup er den operative myndighet på området, derutover har et antall skoler og myndigheter også hjem på flystasjonen.
Her ligger også Control and Reporting Centre Karup som er den militære myndighet i Danmark med ansvaret for overvåkningen av det danske luftrom.


== Referanser ==


== Eksterne lenker ==
Helicopter Wing Karup
Flyvestation Karups Flyvehistoriske Forening
Karup Sogn af Inger Merstrand, Lokalhistorisk Arkiv i Karup
Draken Team Karup
Flystasjon Skrydstrup

Flystasjon Skrydstrup (dansk: Flyvestation Skrydstrup) er en dansk flystasjon som ble opprettet den 1. mai 1953 på den tidligere Skrydstrup flyplass, i den daværende Vojens kommune, nå Haderslev kommune i Sønderjylland. Skrydstrup flyplass ble anlagt av tyskerne i 1943 under navnet Fliegerhorst Hadersleben og benyttet under krigen hovedsakelig som flyveskole. Ved anleggelse av flyplassen ble ca. 2 300 hektar jord ekspropriert i Skrydstrup sogn. Ca. 120 av sognets 180 familier måtte forlate deres eiendommer.
Flystasjon Skrydstrup er i dag både arealmessig og med sine godt 1 000 ansatte en av landsdelens største arbeidsplasser. Det store område skyldes primært start- og landingsbanen, som er 3,5 km lang og 60 meter bred. Ved siden av den ligger en nordlig og en sydlig parallell landingsbane. Skrydstrup er med sine 856 hektar jord dog Flyvevåbnets minste flyoperative flystasjon.
Flystasjonen er i dag organisatorisk bygget opp omkring et stabselement med tre forskjellige avdelinger. En operasjonsavdeling, en materiellavdeling og en stasjonsavdeling. Under stabselementet og under kommando av flystasjonens sjef, som har grad av oberst, følger seks selvstendige skvadroner og en bygningsavdeling. Ved forhøyet beredskab kommer ytterligere skvadroner til.
Operasjonsavdelingen har, som navnet antyder, med det flyoperative å gjøre. Det vil si alt like fra værtjenesten og flyvekontrolltjenesten til den egentlige planlegning av den beordrede flyvning. Den innbefatter blant annet de to F-16-skvadronene 727 og 730.
Materiellavdelingen teller langt de fleste ansatte på flystasjonen. Avdelingen gjennomfører alle reparasjoner og vedlikeholdelsesarbeider på F-16, hvilket er et særdeles omfattende arbeide. F-16 består av høyteknologiske komponenter, som av hensyn til flysikkerheten skal behandles meget varsomt. Materiellavdelingen har også ansvaret for reparasjon og vedlikehold av alt annet materiell såsom kjøretøyer samt radar og kommunikasjonsmidler.
Flystasjonen inngår i redningstjenesten og har nylig fått helt nye helikoptre til å ivareta en del land-/sjøredningsaksjoner. Redningstjenesten arbeider tett sammen med Søværnets Operative Kommando.
Stasjonsavdelingen er litt populært sagt alt det andre som skal til for å få en arbeidsplass med 1 000 mennesker til å fungere: Personellforvaltning, regnskapsstyring, budsjettstyring, kafeteria og en lang rekke andre støttefunksjoner. Siste skudd på stammen er en miljøseksjon, som har til oppgave å innføre miljøledelse på flystasjonen.


== Flyvevåbnets 60-årsjubileum ==
Flyvevåbnet ble opprettet i 1950. For å feire 60-årsdagen, ble der avholdt et stort flystevne søndag den 6. juni 2010 på Flystasjon Skrydstrup. Der kom omkring 150 000 besøkende, hvilket skapte trafikkaos i området.


== Andre aktiviteter på flystasjonen ==
Flyvestation Skrydstrup Svæveflyveklub holder til på flystasjonen. Seilflyene bruker kun Skrydstrups luftrom når der ikke er F-16-fly i luften.


== Referanser ==
Flystasjon Aalborg

Flystasjon Aalborg (dansk: Flyvestation Aalborg) er en dansk flystasjon ved Vadum ca. 10 km nordvest for Aalborg. Flystasjonen, som deler bane med Aalborg lufthavn, er hjemsted for transportfly av typene C-130 Hercules og CL-604 Challenger, Jægerkorpset samt et hovedverksted.
Til daglig samarbeides det med Aalborg lufthavn om flyveledelsen, katastrofeberedskapen og vedlikeholdelsen av de flyveoperative installasjonene, således at både den militære og den sivile lufttrafikken tilgodeses.


== Historie ==
Den første flyplass ved Aalborg ble opprettet den 29. mai 1938 av Aalborg og Nørresundby kommuner, med det formål å etablere en fast flyforbindelse til København. Plassen hadde da en utstrekning på 2 km².
Under annen verdenskrig okkuperte tyskerne lufthavnen den 9. april 1940, ved det man betrakter som den første luftbårne operasjon gjennomført under krig. Allerede den 10. april opererte mere enn 50 tyske transportfly fra lufthavnen. Tyskerne gikk straks i gang med en utbygning, og anla under krigen en av Nord-Europas største flystasjoner.
Etter kapitulasjonen den 5. mai 1945 overtok Royal Air Force (RAF) kommandoen og destruerte de 270 tyske flyene som var plassert på stasjonen. Området ble dessuten anvendt som flyktningleir for tyskere og polakker. Den 1. januar 1946 overgav RAF stasjonen til Indenrigsministeriet og i 1947 ble den igjen tatt i bruk som sivil lufthavn.


=== Åpningen av Flystasjon Aalborg ===
Med Danmarks medlemskap i NATO i 1949 ble det behov for stasjonen til det flyvåpen som skulle oppbygges i 1950, og den 8. januar 1951 oprettet Flyvevåbnet Flystasjon Aalborg.


== Eksterne lenker ==
Airbase Aalborg history på danishairshow.dk (en)
VM i friidrett 2013 – Tresteg menn

Øvelsen Tresteg menn ved VM i friidrett 2013 ble avholdt på Luzjniki stadion i Moskva 16.  og 18. august med 21 utøvere fra 15 nasjoner.Norge var ikke representert i øvelsen.


== Rekorder ==


== Kvalifiseringskrav ==


== Program ==


== Resultater ==


=== Kvalifisering ===
Kvalifisering: Utøverne som klarte direktekvalifikasjonskravet på 17,05 m (Q) eller var blant de tolv beste dersom mindre enn tolv klarte direktekvalifikasjonskravet (q).


=== Finale ===
Finalen startet kl. 16:45.


== Referanser ==


== Eksterne lenker ==
Resultater tresteg på IAAFs nettsted
Purpurastrild

Purpurastrild er en fugl i gruppen Granatina i familien astrilder. Den forekommer i Etiopia, Kenya, Somalia, Tanzania  og Uganda. 


== Referanser ==


== Eksterne lenker ==
(en) purpurastrild i Global Biodiversity Information Facility 
(en) purpurastrild hos ITIS 
(en) Kategori:Uraeginthus ianthinogaster – bilder, video eller lyd på Wikimedia Commons 
(en) Uraeginthus ianthinogaster – galleri av bilder, video eller lyd på Wikimedia Commons 
Uraeginthus ianthinogaster – detaljert informasjon på Wikispecies 
Uraeginthus ianthinogaster (ID DE689967DC62AF14). Avibase. Hentet ut 18. august 2013.
Uraeginthus ianthinogaster (TSN 563643). Integrated Taxonomic Information System. Hentet ut 18. august 2013.
Birdlife Species Factsheet: Uraeginthus ianthinogaster. Hentet ut 18. august 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The Clements checklist of birds of the world: Version 6.8.. Hentet ut 18. august 2013.
Control and Reporting Centre Karup

Control and Reporting Centre Karup (CRC KAR) er den militære myndighet i Danmark som har ansvaret for overvåkningen av det danske luftrom. Senteret hører under Air Control Wing, som er Flyvevåbnets overordnede luftkontrollinstans.
CRC KAR har til hovedoppgave å identifisere alle fly i dansk territorium samt identifisere og eventuelt avvise ukjente fly som krenker dansk suverenitet. Da man umiddelbart ikke kan identifisere et ukjent fly som flyr inn i dansk luftrom langt fra land eller danske militære avdelinger, har man avvisningsberedskap – et antall F-16 Fighting Falcon jagerfly i beredskap 24 timer i døgnet, alle årets dager. Disse jagerflyene kan lette med minutters varsel og CRC KAR kan så dirigere flyene frem til målet for å identifisere samt eventuelt avvise det fra å fly inn i dansk luftrom hvis det skulle vise seg å være et utenlandsk stats- eller militærfly uten lovlig ærend.


== Eksterne lenker ==
Flyvevåbnet: Om Air Control Wing
Flyvevåbnet: ACW factsheet
Skvadron 690

Skvadron 690 (dansk: Eskadrille 690) er en skvadron i Flyvevåbnet som har to primære funksjoner; medisinsk evakuering og samt fungere som et «aeromedical evacuation control center» (AECC) som i en større operasjon har til oppgave å prioritere og koordinere medisinsk evakuering blant de deltagende avdelinger.
Skvadronssjefen har rang av major og har en sivil utdannelse som overlege mens resten av bemanningen består av fem fastansatte på Flystasjon Aalborg, to sivile ambulansesjåfører og 27 mann på rådighetskontrakt.
Tidligere hørte skvadronen under Combat Support Wing, men ble 1. oktober 2009 overført til Air Transport Wing Aalborg.Skvadronen råder ikke over egne fly, men derimot over to sett spesialiserte containere samt to spesialambulanser som kan lesses på Flyvevåbnets C-130J-30 Hercules transportfly. Hvert containersett kan transportere opp til 24 liggende intensivpasienter. I stedet for intensivcontainerne kan man opphenge opp til 60 sykekøyer.
Skvadron 690 kan operere overalt i verden. I 2011 evakuerte skvadronen 50 sårede libyere samt et antall pårørende fra borgerkrigen i Libya og i 2012 deltok man i en katastrofeøvelse i Grønland.


== Referanser ==


== Eksterne lenker ==
Forsvaret.dk: Eskadrille 690
VM i friidrett 2013 – Høydehopp kvinner

Øvelsen høydehopp damer ved VM i friidrett 2013 ble avholdt på Luzhniki Stadium i Moskva den 15. (kvalifisering) og 17. august (finale) med til sammen 27 utøvere fra 21 nasjoner.Norge var ikke representert i øvelsen. 


== Medaljevinnere ==


== Program ==


== Resultater ==


=== Kvalifisering ===
Kvalifisering: Utøverne som klarte direktekvalifikasjonskravet på 1,95 m (Q) eller var blant de tolv beste dersom mindre enn tolv klarte direktekvalifikasjonskravet (q) gikk videre til finalen.


=== Finale ===
Finalen ble avholdt kl 18.00.


== Referanser ==


== Eksterne lenker ==
Resultater høydehopp på IAAFs nettsted